title: 2007/49/EF: Rådets afgørelse af 22. januar 2007 om principperne, prioriteterne og betingelserne for det europæiske partnerskab med Montenegro

text:
               27.1.2007

               DA

               Den Europæiske Unions Tidende

               L 20/16

      RÅDETS AFGØRELSE

   af 22. januar 2007
   om principperne, prioriteterne og betingelserne for det europæiske partnerskab med Montenegro
   (2007/49/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 533/2004 af 22. marts 2004 om etablering af partnerskaber inden for rammerne af stabiliserings- og associeringsprocessen (1), særlig artikel 2,
   under henvisning til forslag fra Kommissionen, og
   ud fra følgende betragtninger:

               (1)

               Det Europæiske Råd tilsluttede sig på mødet i Thessaloniki den 19.-20. juni 2003 etableringen af europæiske partnerskaber som et middel til at støtte det europæiske perspektiv for landene i det vestlige Balkan.

               (2)

               I henhold til forordning (EF) nr. 533/2004 træffer Rådet afgørelse om principperne, prioriteterne og betingelserne for de europæiske partnerskaber og om enhver efterfølgende tilpasning af disse.

               (3)

               Det fremgår af forordning (EF) nr. 533/2004, at opfølgningen af de europæiske partnerskaber sikres gennem de mekanismer, der er etableret i forbindelse med stabiliserings- og associeringsprocessen, navnlig med årlige statusrapporter.

               (4)

               Rådet godkendte den 14. juni 2004 det første europæiske partnerskab med Serbien og Montenegro, herunder Kosovo som defineret ved De Forenede Nationers Sikkerhedsråds resolution 1244 (2). Rådet besluttede den 30. januar 2006 at ajourføre dette europæiske partnerskab (3).

               (5)

               Montenegro erklærede sig uafhængigt den 3. juni 2006 efter en folkeafstemning om uafhængighed den 21. maj 2006.

               (6)

               På Rådets samling (almindelige anliggender og eksterne forbindelser) den 12. juni 2006 besluttede EU og dets medlemsstater, at de ville udvikle deres videre forbindelser med Republikken Montenegro som en suveræn, uafhængig stat.

               (7)

               Der bør derfor etableres et nyt europæisk partnerskab med Montenegro på basis af de dele, som vedrører Montenegro, af det europæiske partnerskab med Serbien og Montenegro, som blev godkendt i januar 2006, som en ajourføring på grundlag af konstateringerne i 2006-statusrapporten og suppleret med prioriteter med berøring til de udfordringer, som Montenegro står over for som uafhængig stat.

               (8)

               For at forberede yderligere integration med Den Europæiske Union bør de kompetente myndigheder i Montenegro opstille en plan, herunder en tidsplan, for specifikke foranstaltninger til opfyldelse af dette europæiske partnerskabs prioriteter —

         TRUFFET FØLGENDE AFGØRELSE:
   Artikel 1
   I overensstemmelse med artikel 1 i forordning (EF) nr. 533/2004 fastlægges principperne, prioriteterne og betingelserne for det europæiske partnerskab med Montenegro i bilaget til denne afgørelse, som udgør en integrerende del heraf, og som for Montenegros vedkommende erstatter bilaget til afgørelse 2006/56/EF.
   Artikel 2
   Gennemførelsen af det europæiske partnerskab med Montenegro undersøges gennem de mekanismer, der er etableret som led i stabiliserings- og associeringsprocessen, herunder Kommissionens årsberetninger.
   Artikel 3
   Denne afgørelse træder i kraft på tredjedagen efter offentliggørelsen i Den Europæiske Unions Tidende.

      Udfærdiget i Bruxelles, den 22. januar 2007.

            På Rådets vegne

         F.-W. STEINMEIER

            Formand

      (1)  EUT L 86 af 24.3.2004, s. 1. Senest ændret ved forordning (EF) nr. 269/2006 (EUT L 47 af 17.2.2006, s. 7).

      (2)  Rådets afgørelse 2004/520/EF af 14. juni 2004 om principperne, prioriteterne og betingelserne for det europæiske partnerskab med Serbien og Montenegro, herunder Kosovo som defineret ved De Forenede Nationers Sikkerhedsråds resolution 1244 af 10. juni 1999 (EUT L 227 af 26.6.2004, s. 21).

      (3)  Rådets afgørelse 2006/56/EF af 30. januar 2006 om principperne, prioriteterne og betingelserne for det europæiske partnerskab med Serbien og Montenegro, herunder Kosovo som defineret ved De Forenede Nationers Sikkerhedsråds resolution 1244 af 10. juni 1999 og om ophævelse af afgørelse 2004/520/EF (EUT L 35 af 7.2.2006, s. 32).

      BILAG
      MONTENEGRO: EUROPÆISK PARTNERSKAB 2006
      1.   INDLEDNING
      Det Europæiske Råd tilsluttede sig etableringen af europæiske partnerskaber som et middel til at støtte det europæiske perspektiv for landene i det vestlige Balkan.
      Den 30. januar 2006 vedtog Rådet for Den Europæiske Union et partnerskab med Serbien og Montenegro, herunder Kosovo som defineret ved De Forenede Nationers Sikkerhedsråds resolution 1244 af 10. juni 1999. Montenegro erklærede sig uafhængigt den 3. juni 2006 efter en folkeafstemning den 21. maj. EU og medlemsstaterne anerkendte siden denne uafhængighedserklæring. Det er derfor hensigtsmæssigt at vedtage et ajourført europæisk partnerskab for Montenegro alene. Dette ajourførte partnerskab baserer sig på de dele af det nuværende europæiske partnerskab for Serbien og Montenegro, herunder Kosovo, som vedrører Montenegro. Det tilføjer elementer, der afspejler Montenegros nye beføjelser som uafhængig stat og de udfordringer, som det står over for.
      De kompetente myndigheder i Montenegro skal opstille en plan, herunder en tidsplan, for specifikke foranstaltninger til opfyldelse af det europæiske partnerskabs prioriteter.
      2.   PRINCIPPER
      Stabiliserings- og associeringsprocessen skal fortsat danne grundlag for de vestlige Balkanlandes tilnærmelse til EU hele vejen indtil deres fremtidige tiltrædelse.
      De identificerede hovedprioriteter vedrører evnen til at opfylde de kriterier, som Det Europæiske Råd fastlagde på mødet i København i 1993, og betingelserne for stabiliserings- og associeringsprocessen, navnlig dem, som Rådet fastsatte i sine konklusioner af 29. april 1997 og 21.-22. juni 1999, samt indholdet af sluterklæringen fra Zagreb-topmødet den 24. november 2000 og Thessaloniki-dagsordenen.
      3.   PRIORITETER
      Prioriteterne i dette europæiske partnerskab er blevet udvalgt på grundlag af, at det er realistisk at forvente, at Montenegro kan realisere dem helt eller gøre væsentlige fremskridt i løbet af de kommende par år. Der skelnes mellem kortfristede prioriteter, som forventes realiseret i løbet af et til to år, og mellemfristede prioriteter, som forventes realiseret i løbet af tre-fire år. Prioriteterne vedrører både lovgivning og gennemførelsen heraf.
      I betragtning af de betydelige omkostninger, der er forbundet med at opfylde alle EU-kravene og kravenes kompleksitet på visse områder omfatter dette partnerskab ikke alle de vigtige opgaver på dette stadium. Fremtidige partnerskaber vil omfatte flere prioriteter i takt med de fremskridt, der gøres i Montenegro.
      Nøgleprioriteterne blandt de kortfristede prioriteter figurerer samlet i begyndelsen af listen. Nøgleprioriteterne er ikke opstillet i rangorden.
      3.1.   PRIORITETER PÅ KORT SIGT
      Nøgleprioriteter

                  —

                  Vedtage en ny forfatning, som skal bygge på en bred konsensus og være på linje med europæiske standarder, særlig hvad angår menneskerettigheder og mindretals rettigheder, retsvæsenets, revisions-, forsvars- og sikkerhedsstrukturernes organisation.

                  —

                  Vedtage den lovgivning og oprette de institutioner, som en uafhængig stat har brug for, herunder undertegnelse og ratifikation af de internationale instrumenter, som Statsunionen Serbien og Montenegro havde tiltrådt.

                  —

                  Gøre en fortsat indsats for at gennemføre reformen af den offentlige administration, herunder lønsystemet for offentligt ansatte, for at sikre gennemsigtighed i ansættelserne, professionalisme og ansvarlighed; gøre en fortsat indsats for at styrke strukturerne for europæisk integration på alle niveauer (herunder i de relevante ministerier og i parlamentet) og mekanismerne for koordination i forbindelse med EU-anliggender.

                  —

                  Lægge sidste hånd på reformen af retssystemet; fjerne rekrutterings- og karriereforvaltningen fra parlamentets beføjelser og fastlægge gennemsigtige procedurer baseret på professionelle og objektive kriterier for udvælgelse og karriereudvikling; rationalisere domstolssystemet og modernisere procedurer og forbedre administrationen; skaffe passende og tilstrækkelige finansieringsmidler til retssystemet.

                  —

                  Fremme bekæmpelsen af organiseret kriminalitet og korruption på alle niveauer, herunder ved etablering af effektive institutionelle mekanismer for samarbejde mellem de forskellige organer samt styrkelse af de retshåndhævende myndigheders operationelle kapacitet.

                  —

                  Styrke parlamentets kontrol over forsvars- og sikkerhedsstrukturerne.

                  —

                  Fortsat sikre uindskrænket samarbejde med Det Internationale Krigsforbrydertribunal for Det Tidligere Jugoslavien (ICTY).

                  —

                  Styrke kapaciteten til at vedtage og anvende foranstaltninger, som følger af forpligtelser, hvorom der er forhandlet under stabiliserings- og associeringsaftalen, særlig styrke toldvæsenets kapacitet til korrekt at anvende oprindelsesreglerne og metoderne for administrativt samarbejde.

            Politiske kriterier
      Demokrati og retsstatsforhold
      Valg

                  —

                  Afpolitisere valgadministrationen i tråd med anbefalingerne fra Kontoret for Demokratiske Institutioner og Menneskerettigheder, forbedre dens funktionsmåde, særlig med hensyn til offentliggørelse af valgresultater, kodificere valglovgivningen, fastlægge regler for mediernes dækning af valgkampagner og indføre regler, som kan garantere gennemsigtighed i fordelingen af sæder i overensstemmelse med europæiske standarder; etablere klare rammer for finansiering af valgkampagner.

            Parlamentet

                  —

                  Styrke parlamentets lovgivnings- og kontrolkapacitet i almindelighed, særlig på basis af den nyligt vedtagne forretningsorden.

                  —

                  Styrke parlamentets kompetence på nye kompetenceområder.

                  —

                  Styrke udvalget for europæisk integration i dets funktionsmåde og yde passende administrativ støtte og sagkundskab.

            Offentlig administration

                  —

                  Fortsætte processen med afpolitisering af den offentlige administration.

                  —

                  Styrke ombudsmandsinstitutionens administrative kapacitet; sikre en behørig opfølgning af ombudsmandens henstillinger.

                  —

                  Fortsætte med decentraliseringsprocessen og opgradere kommunernes handleevne.

            Retsvæsen

                  —

                  Sikre gennemførelse af lovgivning om obligatorisk grund- og efteruddannelse for dommere, anklagere og andet domstolspersonale og fortsætte med at udbygge dommeruddannelsescentret.

                  —

                  Lægge sidste hånd på reformen af retssystemet; fjerne kontrollen med rekrutterings- og karriereforvaltningen fra parlamentet og fastlægge gennemsigtige procedurer baseret på professionelle og objektive kriterier for udvælgelse og karriereudvikling; rationalisere domstolssystemet og modernisere procedurer og forbedre administrationen; skaffe passende og tilstrækkelige finansieringsmidler til retssystemet.

                  —

                  Stille garantier for en styrkelse af anklagemyndighedens uafhængighed og effektivitet, også i budgetanliggender. Styrke anklagemyndigheden for organiseret kriminalitet og opgradere kapaciteten inden for bekæmpelse af korruption.

                  —

                  Opgradere kapaciteten i justitsministeriet med hensyn til internationalt domstols-samarbejde.

            Antikorruptionspolitik

                  —

                  Ændre loven om interessekonflikt og gennemføre den for at fjerne alle muligheder for konflikt mellem embedsmænds interesser.

                  —

                  Udvide indsatsen i forbindelse med antikorruptionsstrategien, navnlig ved at give retshåndhævelsesinstanserne passende finansielle og menneskelige ressourcer til at gennemføre den.

                  —

                  Udbygge og gennemføre lovgivningen om politiske partier og finansiering af politiske partier for at sikre gennemsigtighed og åbenhed.

            Menneskerettigheder og beskyttelse af mindretal

                  —

                  Sikre effektive mekanismer til implementering af forpligtelser, der følger af internationale instrumenter, bl.a. den europæiske konvention om menneskerettigheder og grundlæggende frihedsrettigheder og den europæiske konvention til forebyggelse af tortur.

                  —

                  Træffe vidtgående og gennemsigtige foranstaltninger i alle påståede tilfælde af mishandling. Styrke de interne kontroltjenester, der varetager opgaver vedrørende mishandling udøvet af lovhåndhævere.

                  —

                  Forbedre forholdene i fængsler, særlig for sårbare grupper som ungdomskriminelle og personer, som har behov for psykiatrisk behandling; sikre et passende tilsyn med fængselsforholdene for langtidsindsatte og indsatte, der har deltaget i organiseret kriminalitet; sikre yderligere uddannelse af fængselspersonale og forbedring af specialfaciliteter.

                  —

                  Vedtage en samlet lovgivning til bekæmpelse af diskrimination.

                  —

                  Sørge for gennemførelse af loven om adgang til offentlig information. Fortsætte med omdannelsen af det montenegrinske radio- og tv-selskab til et public service-organ og afsætte passende finansieringsmidler til det.

                  —

                  Gennemføre et memorandum om samarbejde mellem ngo'er og statslige organer.

                  —

                  Fortsætte med at implementere lovgivningen om ejendomsrestitution.

                  —

                  Skabe passende rammer, også i forfatningssammenhæng, for beskyttelse af mindretals rettigheder. Implementere strategien og handlingsplanen for integration af romaer, herunder flygtninge.

            Regionale spørgsmål og internationale forpligtelser

                  —

                  Fortsat styrke det regionale samarbejde og opbygge gode naboskabsforbindelser, bl.a. med henblik på at fremme forsoningsprocessen. Implementere frihandelsaftaler med nabolandene, navnlig inden for rammerne af den nye centraleuropæiske frihandelsaftale (CEFTA). Forbedre samarbejdet over landegrænserne i forbindelse med bekæmpelse af organiseret kriminalitet, ulovlig handel og smugling, domsstolssamarbejde, grænseforvaltning, miljø, transport og energi.

                  —

                  Sikre, at flygtninges og internt fordrevne personers rettigheder beskyttes. Ophæve alle diskriminerende bestemmelser vedrørende arbejde, ejendomsret, adgang til domstolene og adgang til statsborgerskab; sikre uhindret adgang til sundhedsydelser og personlige dokumenter. Garantere retten til et virkeligt valg mellem bæredygtig tilbagevenden og integration og skabe grundlag for integration for dem, som vælger dette.

                  —

                  Tilpasse national lovgivning og praksis til de relevante internationale standarder og aftaler gennem undertegnelse og ratifikation af de relevante internationale instrumenter i Europarådsregi og FN-regi om bekæmpelse af organiseret kriminalitet og økonomisk kriminalitet, herunder korruption.

            Økonomiske kriterier

                  —

                  Bevare makroøkonomisk stabilitet ved hjælp af den nødvendige finanspolitiske tilpasning og konsolidering.

                  —

                  Tilvejebringe den nødvendige institutionelle kapacitet til at foretage analyser til at udarbejde og gennemføre det program på det økonomi- og finanspolitiske område, som Europa-Kommissionen har foreslået.

                  —

                  Indføre systemet for forvaltning af de offentlige udgifter, navnlig programbudgetplanlægning, budgetplanlægning på mellemlang sigt og introduktion af periodiseringsprincippet.

                  —

                  Indarbejde investeringsbudgettet til fulde i statsregnskabet, herunder lokalforvaltningers investeringsudgifter.

                  —

                  Fortsætte processen for omstrukturering og privatisering af offentligt ejede virksomheder.

                  —

                  Vedtage og implementere loven om forsikringstilsyn.

                  —

                  Fortsætte indsatsen med at fremme tilpasningsevnen og kvalifikationerne i arbejdsstyrken med inddragelse af arbejdsgivere og fagforeninger i processen.

                  —

                  Fortsætte med at foretage de nødvendige tilpasninger af den montenegrinske handelsordning for at gøre den forenelig med de autonome handelsforanstaltninger og den fremtidige stabiliserings- og associeringsaftale (SAA).

            Europæiske standarder
      Det indre marked
      Frie varebevægelser

                  —

                  Fuldføre vedtagelsen af lovgivning og oprettelsen af institutioner vedrørende standardisering, markedsovervågning, certificering, måling, akkreditering og overensstemmelsesvurdering på linje med EF-retten for at skabe gunstige handelsvilkår. Begynde at indføre europæiske standarder.

                  —

                  Oprette interne ordninger for høring og information om nye tekniske forskrifter forud for vedtagelsen, specielt for foranstaltninger, der har indvirkning på handelen.

                  —

                  Etablere lovgivningsrammer for og administrativ kapacitet til aktiv forbruger- og sundhedsbeskyttelse i tråd med EU’s forbruger- og sundhedspolitik.

                  —

                  Fortsætte med de nødvendige reformer for at kunne overholde WTO-reglerne og -forpligtelserne og dermed fremskynde WTO-tiltrædelsesprocessen.

            Told og beskatning

                  —

                  Tilpasse toldlovgivningen og -procedurerne yderligere til EU-retten. Fortsætte moderniseringen af toldadministrationen for at sikre en solid administrativ kapacitet og styrke bekæmpelsen af korruption, grænseoverskridende kriminalitet og skatte- og afgiftsunddragelse.

                  —

                  Ændre lovgivning vedrørende oprindelsesregler og gennemføre den som retsgrundlag for anvendelse af EF's oprindelsesregler i forbindelse med de autonome handelsforanstaltninger sammen med information og træning af erhvervsdrivende og toldembedsmænd.

                  —

                  Gå videre med at tilpasse skattelovgivningen til de gældende EU-bestemmelser. Forbedre implementeringen af skattelovgivningen, særlig hvad angår opkrævning og kontrol, for at bekæmpe skattesvig.

                  —

                  Anvende principperne i adfærdskodeksen for erhvervsbeskatning og sikre, at nye skatteforanstaltninger er i overensstemmelse med disse principper.

            Konkurrence

                  —

                  Oprette en konkurrencemyndighed, som skal kunne operere i fuld uafhængighed, og forsyne denne med de fornødne virkemidler.

                  —

                  Styrke statsstøttereglerne og øge gennemsigtigheden som et første skridt mod statsstøttekontrol på linje med kravene i stabiliserings- og associeringsaftalen.

            Offentlige indkøb

                  —

                  Implementere en effektiv ordning for offentlige indkøb på linje med EU-principperne, også hvad angår klageadgang. Sikre fuldstændig gennemsigtighed i procedurer uanset kontrakternes størrelse og ikke-forskelsbehandling af montenegrinske og EU-leverandører.

                  —

                  Etablere agenturet for offentlige indkøb og tilsynsmyndigheden for offentlige indkøb og sørge for, at de fungerer, samt forbedre deres administrative kapacitet; sørge for passende træning af personale hos de ordregivende myndigheder med ansvar for anvendelsen af indkøbsreglerne.

            Intellektuel ejendomsret

                  —

                  Væsentligt højne niveauet for beskyttelse af intellektuelle ejendomsrettigheder, navnlig med vedtagelse af lovgivning om intellektuelle ejendomsrettigheder, inkl. retshåndhævelsesbestemmelser, og med oprettelse af et kontor for intellektuel ejendomsret.

                  —

                  Styrke implementerings- og håndhævelseskapaciteten på dette område, også ved grænserne, hos politi og toldvæsen og domstolene.

                  —

                  Formelt bekræfte deltagelse i de vigtigste internationale aftaler inden for intellektuel ejendomsret.

            Finansielle tjenesteydelser

                  —

                  Styrke regelværket og overvågningen af finansielle institutioner og finansielle markeder i overensstemmelse med gældende EU-praksis, særlig hvad angår banksektoren.

                  —

                  Styrke samarbejdet med indenlandske tilsynsmyndigheder, som fører tilsyn med udenlandske banker med store datterselskaber i Montenegro, indgå samarbejdsaftaler i den forbindelse.

            Selskabsret

                  —

                  Forbedre tilsynet med, at kravene om finansiel rapportering håndhæves, særlig i forbindelse med finansielle institutioner og børsnoterede selskaber.

            Beskæftigelse og arbejdsmarkeds- og socialpolitik

                  —

                  Forbedre kapaciteten i ministeriet for arbejde og social velfærd til at udforme politik og føre tilsyn med vægten lagt på integration på arbejdsmarkedet af unge, kvinder og sårbare grupper; opgradere den resultatorienterede forvaltning af den montenegrinske arbejdsformidlings aktive beskæftigelsesforanstaltninger.

                  —

                  Forbedre arbejdsinspektoraternes arbejde med sigte på en forbedring af arbejdsmiljøet.

                  —

                  Øge indsatsen for at fremme kvalitet inden for uddannelsessystemet og livslang læring

                  —

                  Arbejde videre på at forbedre systemet for de videregående uddannelser med hensyn til kvalitet, effektivitet og relevans og støtte integrationen heraf i det europæiske rum for de videregående uddannelser.

            Sektorpolitikker
      Industri og SMV

                  —

                  Gå videre med implementeringen af det europæiske charter for små virksomheder.

                  —

                  Styrke agenturet for investeringsfremme. Forbedre mulighederne for høring og repræsentation af erhvervslivet.

                  —

                  Vedtage lovgivning om harmonisering og fremskyndelse af licensudstedelse og systemerne for udstedelse af tilladelser, gennemføre lovgivning i nært samarbejde med de lokale myndigheder og vedtage og gennemføre en handlingsplan for at lette forholdene for erhvervslivet.

                  —

                  Fremskynde arbejdet med oprettelse af en national garantifond for SMV'er.

            Landbrug og fiskeri

                  —

                  Fortsat styrke den administrative kapacitet til politikformulering og -implementering vedrørende landbruget og udvikling af landdistrikter.

                  —

                  Vedtage loven om fødevaresikkerhed, lovgivning om dyrevelfærd og ny lovgivning om dyresundhed samt styrke veterinær- og plantesundhedstjenesterne, herunder kontrol- og laboratoriekapaciteten.

                  —

                  Fortsætte med at tilpasse lovgivning efter EU-rettens bestemmelser på dyre- og plantesundhedsområdet, inkl. oprettelse af et integreret fødevaresikkerhedssystem med sigte på at hindre overlapninger og øge fødevaresikkerheden. Udarbejde et system for identifikation og registrering af kvæg efter EU-kravene.

                  —

                  Lægge sidste hånd på fiskeristrategien og forbedre Montenegros kapacitet til at føre en fiskeripolitik på linje med EU-standarderne, også hvad gælder internationalt samarbejde.

                  —

                  Sikre beskyttelsen af de geografiske betegnelser og oprindelsesbetegnelser, der er registreret i Fællesskabet i henhold til Rådets forordning (EF) nr. 510/2006 (1).

            Miljø

                  —

                  Fortsætte med at tilnærme Montenegros lovgivning til EU’s lovgivning og standarder, særlig rammelovgivningen om miljøbeskyttelse. Udvikle den administrative kapacitet til at gennemføre og håndhæve lovgivning.

                  —

                  Udvikle en samlet miljøbeskyttelsesstrategi (vand, affald, luft). Vedtage arealanvendelsesplanen; vedtage strategien for bæredygtig udvikling og sektorstrategier (integreret kystforvaltning, biodiversitet, klimaændringer). Styrke den administrative kapacitet inden for miljøforvaltning.

            Transportpolitik

                  —

                  Fortsætte med at tilpasse luftfartslovgivningen, også om flyvekontrol, til EU-retten i overensstemmelse med forpligtelserne i henhold til aftalen om det fælles europæiske luftfartsområde.

                  —

                  Styrke myndigheden for civil luftfart og udpege et operationelt uafhængigt organ for undersøgelse af flyulykker, et national tilsynsorgan for luftfartstjenesteudbyderen og et organ med ansvar for håndhævelse af flypassagerers rettigheder.

                  —

                  Fortsætte med at implementere aftalememorandummet om udvikling af det sydøsteuropæiske regionale net af basale transportforbindelser, herunder samarbejde i det sydøsteuropæiske transportobservatorium (SEETO).

                  —

                  Implementere vejtransportloven (herunder etablering af relevante implementeringsstrukturer). Sørge for tilstrækkelige ressourcer til vedligeholdelse af transportinfrastruktur og institutioner.

            Energi

                  —

                  Ratificere og fortsætte med at implementere forpligtelserne i henhold til den undertegnede traktat om energifællesskabet.

                  —

                  Færdiggøre og implementere energiudviklingsstrategien, herunder strategien for energieffektivitet; styrke økonomiministeriets administrative kapacitet på energiområdet.

                  —

                  Oprette et tilsynsorgan og vedtage den relevante lovgivning om nuklear sikkerhed og strålingsbeskyttelse.

                  —

                  Sikre retshåndhævelse og gennemsigtighed på energimarkedet.

            Informationssamfund og medier

                  —

                  Styrke telekommunikationsagenturet med henblik på at skabe konkurrence på markedet på basis af den relevante lovgivning, især ved indførelse af de nødvendige konkurrencebeskyttelsesforanstaltninger på markedet.

                  —

                  Styrke økonomiministeriets administrative kapacitet på området elektronisk kommunikation. Tage yderligere skridt til at skabe takstmæssig ligevægt og undersøge betingelserne i forbindelse med samtrafiktakster samt behandle spørgsmålet om gebyr for licensudstedelse.

                  —

                  Garantere radio- og tv-myndighedens uafhængighed.

                  —

                  Garantere en problemløs omdannelse af det montenegrinske radio- og tv-selskab til et public service-organ og afsætte midler til, at det kan fungere effektivt.

            Finanskontrol

                  —

                  Ajourføre den offentlige strategi for intern finanskontrol med henvisning til målene på kort og mellemlang sigt sammen med relevant støtte til it-systemet; forbedre kapaciteten til at foretage intern revision.

                  —

                  Yderligere styrke rigsrevisionen og sørge for passende forfatningsmæssige garantier.

            Statistikker

                  —

                  Indsamle og fremsende statistiske oplysninger, som opfylder de statistiske krav inden for økonomi, handel, penge- og finanspolitik, og som er forenelige med gældende EU-praksis.

                  —

                  Revidere og vedtage masterplanen for statistikker med henblik på at forbedre statistikkernes kvalitet og udvide deres anvendelsesområde. Styrke indsamlingen og bearbejdningen af landbrugsstatistikker i overensstemmelse med EU’s normer og metoder; indføre HS-nomenklaturen 2007.

            Justitsanliggender, frihed og sikkerhed
      Visum, grænsekontrol, asyl og migration

                  —

                  Udvikle den administrative kapacitet inden for visumpolitik og tilpasse visumpolitikken til EU's.

                  —

                  Styrke den integrerede grænseforvaltning og garantere, at alle ansvarlige instanser, herunder civile kontrolmyndigheder, anvender den konsekvent.

                  —

                  Vedtage asyllovgivningen og bygge de planlagte modtagelsescentre for asylansøgere og flygtninge.

            Hvidvaskning af penge

                  —

                  Sikre en effektiv implementering og koordinering af lovgivningen til bekæmpelse af pengehvidvask og styrke de finansielle efterretningsenheder.

            Narkotika

                  —

                  Videreudvikle kapaciteten til at indgå i internationalt samarbejde hos centret for bekæmpelse af narkotika og smugleri og forbedre de operationelle analysekapaciteter, inkl. oprettelse af relevante databaser.

                  —

                  Opstille en national strategi for bekæmpelse af narkotikamisbrug og -handel på linje med EU's narkotikastrategi 2005-2012 og EU's narkotikahandlingsplan 2005-2008 og lancere en oplysningskampagne om narkotika.

                  —

                  Opstille standarder til forhindring af, at kemiske prækursorer og andre stoffer omdirigeres til fremstilling af ulovlig narkotika.

                  —

                  Udvikle de relevante retshåndhævelsesmyndigheders kapacitet til at bekæmpe narkotikamisbrug og -handel.

            Politi

                  —

                  Yderligere styrke politiets professionelle kapacitet gennem specialiseret uddannelse, udvikling af efterforsknings- og risikoanalyseredskaber.

                  —

                  Overvåge driften af politiakademiet.

            Bekæmpelse af organiseret kriminalitet og terrorisme

                  —

                  Oprette effektive institutionelle mekanismer til korpsamarbejdet inden for bekæmpelse af organiseret kriminalitet og forbedre kapaciteten hos politiet til at bekæmpe organiseret kriminalitet.

                  —

                  Forbedre kapaciteten til at bruge særlige efterforskningsmetoder på basis af passende garantier og forbedre kriminalefterretningssystemet.

                  —

                  Vedtage lovgivning om og udvikle kapacitet til beslaglæggelse af aktiver og indtægter fra kriminalitet.

                  —

                  Gøre det internationale samarbejde mere effektivt og implementere de relevante internationale konventioner om terrorisme og forebyggelse og bekæmpelse af organiseret kriminalitet; forbedre samarbejdet og udvekslingen af information mellem alle grene af sikkerhedstjenesterne og med andre stater; forebygge finansiering og forberedelse af terrorhandlinger.

            Menneskesmugling

                  —

                  Fortsætte med at styrke bekæmpelsen af menneskesmugling og menneskehandel, herunder sikre, at ofre ydes passende bistand og beskyttelse.

            Beskyttelse af personoplysninger

                  —

                  Vedtage lovgivning om beskyttelse af personoplysninger og oprette en uafhængig myndighed til overvågning af databeskyttelse.

                  —

                  Træffe de nødvendige forberedelser til at indgå en samarbejdsaftale med Europol.

            3.2.   MELLEMFRISTEDE PRIORITETER
      Politiske kriterier
      Demokrati og retsstatsforhold
      Forfatningsspørgsmål

                  —

                  Implementere den nye forfatning, som er vedtaget i overensstemmelse med europæiske standarder.

            Valg

                  —

                  Fortsat opretholde høje standarder ved afholdelse af valg; anvende klare regler for finansiering af valgkampagner.

            Parlamentet

                  —

                  Fortsætte med at styrke parlamentets kapacitet på alle områder, særlig i forbindelse med overtagelsen af EU-retten.

            Offentlig administration

                  —

                  Yderligere styrke enhederne for europæisk integration i fagministerierne og koordinationsmekanismerne vedrørende EU-anliggender, herunder SAA og IPA.

                  —

                  Opstille principper og procedurer og udvikle den relevante administrative kapacitet med henblik på indførelse af et decentralt gennemførelsessystem for forvaltning af EU-bistand i overensstemmelse med EU-kravene.

                  —

                  Yderligere styrke myndigheden for forvaltning af de menneskelige ressourcer. Styrke politikformuleringsprocessen. Fortsætte med at implementere decentraliseringsreformen.

                  —

                  Yderligere arbejde for åbenhed i ansættelsesprocedurer, for professionalisme og ansvarlighed, bl.a. på basis af etiske regler og retningslinjer.

                  —

                  Gå videre med omstruktureringen og reformen af de væbnede styrker, herunder en passende nedskæring.

            Retsvæsen

                  —

                  Sikre, at dommeruddannelsescentret fungerer tilfredsstillende. Implementere it-strategien for retsvæsenet.

                  —

                  Lægge sidste hånd på de strategiske rammer for reform af retsvæsenet; gennemføre reformplanerne; skabe åbenhed i ansættelses- og karriereforvaltningsprocedurerne; fortsætte med at opgradere retsvæsenets ressourcer.

                  —

                  Fortsætte med at styrke anklagemyndighedens effektivitet.

                  —

                  Fortsætte med at opgradere kapaciteten i justitsministeriet med hensyn til internationalt domstolssamarbejde.

            Antikorruptionspolitik

                  —

                  Resolut fortsætte med at forebygge og bekæmpe korruption på alle niveauer og tilvejebringe midler til forebyggelse og bekæmpelse af korruption. Sikre fuld overholdelse af FN-konventionen om korruptionsbekæmpelse og de relevante konventioner i Europarådets regi.

                  —

                  Etablere effektive procedurer for opdagelse, behandling og opfølgning af tilfælde af formodet svig og andre uregelmæssigheder i forbindelse med nationale og internationale finansieringsmidler, herunder EU-midler.

            Menneskerettigheder og beskyttelse af mindretal

                  —

                  Implementere lovgivning om bekæmpelse af diskrimination og lovgivning om mindretals rettigheder.

                  —

                  Fortsætte med at forbedre forholdene i fængsler.

                  —

                  Forhindre mishandling begået af retshåndhævende instanser og behandle sager herom.

                  —

                  Sikre at handicappede børn og børn fra mindretalsgrupper inkluderes i det normale undervisningssystem; reformere børneinstitutionssystemet.

                  —

                  Fortsætte med at fremme integrationen af mindretal og et godt forhold mellem de etniske grupper.

                  —

                  Videreføre samarbejdet med ngo'er på stats- og kommuneplan.

            Regionale spørgsmål og internationale forpligtelser

                  —

                  Lette integrationen for flygtninge, der vælger ikke at vende tilbage. Implementere den nationale strategi for flygtninge som led i en samlet strategi for social inklusion og social integration.

                  —

                  Fortsætte med gennemførelsen af ordninger for regionalt samarbejde.

            Økonomiske kriterier

                  —

                  Styrke den makroøkonomiske stabilitet gennem fortsat finanspolitisk tilpasning og konsolidering for yderligere at mindske ubalancerne udadtil.

                  —

                  Skabe større effektivitet i de offentlige udgifter, navnlig gennem en forbedring af budgetprocessen og finansforvaltningen på centralt og lokalt plan. Øge kapaciteten til budgetforberedelse og -gennemførelse, så det bliver muligt at foretage en prioritering.

                  —

                  Skabe et mere fleksibelt arbejdsmarked gennem en gradvis liberalisering.

                  —

                  Forbedre erhvervsklimaet for at fremme udviklingen af den private sektor og beskæftigelsen. Strømline retsprocedurerne i handelssager, særlig i forbindelse med konkurs.

                  —

                  Udforme og påbegynde anvendelsen af en integreret forskningspolitik til støtte af forsknings- og udviklingsaktiviteter.

            Europæiske standarder
      Det indre marked
      Frie kapitalbevægelser

                  —

                  Fuldstændig liberalisere kapitalbevægelserne og betalinger på linje med EU's principper.

            Frie varebevægelser

                  —

                  Yderligere udvikle standardiseringen, særlig ved indførelse af europæiske standarder. Fortsætte med at gennemføre både den nye og generelle metodes direktiver og den gamle metodes direktiver i den nationale lovgivning. Etablere en struktur for markedstilsyn som krævet ifølge EU-retten.

            Told og beskatning

                  —

                  Sikre, at den montenegrinske told- og skattelovgivning fortsat tilpasses til EU-retten, at den administrative kapacitet til at gennemføre denne lovgivning øges, og at korruption, kriminalitet på tværs af grænserne og skatteunddragelse bekæmpes.

                  —

                  Forbedre gennemsigtigheden og udvekslingen af information med EU-medlemsstaterne for at lette håndhævelsen af foranstaltninger, der forebygger skatteundgåelse og skatteunddragelse.

                  —

                  Etablere en gennemsigtig informationsudveksling med EU-medlemsstaterne og Europa-Kommissionen med sigte på at styrke håndhævelsesforanstaltninger til at forhindre skattesvig, skatteunddragelse og -undgåelse.

            Konkurrence

                  —

                  Fortsætte med at styrke konkurrencemyndigheden, inkl. dens funktionelle uafhængighed.

                  —

                  Fortsætte med at udbygge statsstøtterammerne og indføre statsstøttekontrol på linje med kravene i stabiliserings- og associeringsaftalen.

            Offentlige indkøb

                  —

                  Fortsætte med at udbygge ordningen for offentlige indkøb, herunder i forsyningssektoren og i forbindelse med koncessioner, gennem en yderligere tilpasning af indenlandsk lovgivning til EU-retten og en forbedring af den administrative kapacitet i agenturet for offentlige indkøb, tilsynsmyndigheden og de ordregivende enheder.

                  —

                  Fortsætte med at sikre fuldstændig gennemsigtighed i procedurer uanset kontrakternes størrelse og ikke-forskelsbehandling af montenegrinske og EU-leverandører.

            Intellektuel ejendomsret

                  —

                  Sikre samme beskyttelsesniveau som i EU gennem en fuldstændig tilpasning af indenlandsk lovgivning til EU-bestemmelserne om intellektuelle ejendomsrettigheder og en løbende styrkelse af den administrative kapacitet og alle relevante offentlige myndigheders håndhævelse af bestemmelserne, også ved grænserne, hos politi og toldvæsen og domstolene.

            Finansielle tjenesteydelser

                  —

                  Indføre alsidige regulerings- og tilsynsregler for finansielle institutioner og finansielle markeder på linje med EU's principper.

            Selskabsret

                  —

                  Påbegynde en tilpasning af kravene om finansiel rapportering til EU-retten og sikre, at de indfries.

            Beskæftigelse og arbejdsmarkeds- og socialpolitik

                  —

                  Yderligere forbedre kapaciteten til at udforme politik og føre tilsyn i ministeriet for arbejde og social velfærd med vægten lagt på integration på arbejdsmarkedet af unge, kvinder og sårbare grupper samt modernisering af socialpolitik; yderligere opgradere den resultatorienterede forvaltning af den montenegrinske arbejdsformidlings aktive beskæftigelsesforanstaltninger.

            Sektorpolitikker
      Industri og SMV

                  —

                  Sikre, at det europæiske charter om små virksomheder gennemføres.

                  —

                  Begynde at indføre konsekvensanalyser for lovgivningen. Fortsætte med at forbedre adgangen til finansiering og udvikle virksomhedsstøttestrukturer (klynger, væksthuse, erhvervsparker/teknologiparker).

            Landbrug og fiskeri

                  —

                  Videre udbygge den administrative kapacitet til politikformulering og -implementering inden for landbrug og udvikling af landdistrikter. Udforme og begynde at implementere en politik for udvikling af landdistrikterne.

                  —

                  Styrke den institutionelle kapacitet på fødevaresikkerhedsområdet. Forberede et program for opgradering af fødevarevirksomheder, så de opfylder EU-kravene. Indlede arbejdet med henblik på identificering af får og geder og registrering af deres bevægelser. Indlede arbejdet med henblik på at sikre en effektiv kontrol af den indenlandske planteproduktion, særlig for produkter omfattet af specifikke EU-krav.

                  —

                  Træffe foranstaltninger til at sikre, at fiskeripolitikken i højere grad tilnærmes til EU-normerne, særlig med hensyn til ressourceforvaltning, inspektion og kontrol samt på det markeds- og strukturpolitiske område.

                  —

                  Fortsætte med at sikre beskyttelsen af geografiske betegnelser og oprindelsesbetegnelser, der er registreret i Fællesskabet i henhold til forordning (EF) nr. 510/2006 med senere ændringer. Ajourføre listen over beskyttede geografiske betegnelser og oprindelsesbetegnelser i overensstemmelse med EU-retten på dette område.

            Miljø

                  —

                  Fortsætte med at tilnærme Montenegros lovgivning til EU's lovgivning og standarder, særlig lovgivningen om luftforurening, vand og kemikalier.

                  —

                  Begynde at implementere arealanvendelsesplanen og den samlede miljøbeskyttelsesstrategi. Begynde at implementere strategien for bæredygtig udvikling og andre sektorstrategier (integreret kystforvaltning, biodiversitet, klimaændringer). Sikre en bæredygtig finansiel ramme for implementeringen af en miljøbeskyttelsespolitik på mellemlang til lang sigt.

                  —

                  Ratificere og begynde at implementere Kyoto-protokollen.

                  —

                  Fortsat styrke den administrative kapacitet i ministerier og organer, der er ansvarlige for miljøplanlægning, tilladelser, kontrol, håndhævelse af regler og overvågning samt projektforvaltning.

            Transportpolitik

                  —

                  Styrke kapacitetsopbygningen, herunder vedrørende forberedelse af store investeringsprojekter. Fortsat øremærke tilstrækkelige ressourcer til vedligeholdelse af transportinfrastruktur og institutioner.

                  —

                  Implementere internationale forpligtelser i henhold til Den Internationale Søfartsorganisations konventioner og forbedre sikkerhedsforholdene til søs for flåden på baggrund af Paris-aftalememorandummet.

            Energi

                  —

                  Vedtage og implementere en langsigtet strategi for en miljømæssigt bæredygtig energipolitik.

                  —

                  Fortsætte med at implementere regionale og internationale forpligtelser på dette område med henblik på etablering af et konkurrencedygtigt regionalt energimarked.

                  —

                  Tiltræde internationale konventioner om nuklear sikkerhed, som Euratom allerede er part i.

            Informationssamfund og medier

                  —

                  Lægge sidste hånd på gennemførelsen i national lovgivning af EU-bestemmelserne fra 2002 om elektronisk kommunikation.

                  —

                  Oprette et konkurrencepræget marked for elektronisk kommunikation gennem gradvis implementering af lovgivning og under anvendelse af konkurrencebeskyttelsesforanstaltninger og fjernelse af eventuelle eksisterende hindringer for markedsadgang.

                  —

                  Sørge for, at tilsynsmyndighederne bevarer deres uafhængighed, og at de råder over tilstrækkelige ressourcer og sagkundskab til at udføre deres hverv.

                  —

                  Tilpasse al lovgivning til EU-rettens bestemmelser på det audiovisuelle område.

            Finanskontrol

                  —

                  Fastlægge og efterleve principperne om decentral ledelsesansvarliggørelse og funktionelt uafhængig intern revision i overensstemmelse med internationalt godkendte standarder og EU's bedste praksis.

                  —

                  Styrke rigsrevisionens operationelle kapacitet og funktionelle og finansielle uafhængighed.

                  —

                  Udvikle procedurer og administrativ kapacitet til sikring af en effektiv beskyttelse af EU’s finansielle interesser.

            Statistikker

                  —

                  Fortsætte med at udarbejde pålidelige økonomiske statistikker. Opbygge institutionel kapacitet til at udarbejde og offentliggøre statistiske basisdata, der er tilpasset europæiske normer for erhvervsstatistikker, arbejdsmarkedsstatistikker og nationalregnskaber.

                  —

                  Inddrage lokalmyndighederne helt i statsregnskabet.

            Justitsanliggender, frihed og sikkerhed
      Visum, grænsekontrol, asyl og migration

                  —

                  Udvikle den tekniske infrastruktur og kapaciteten i form af menneskelige ressourcer til at implementere den integrerede grænseforvaltningspolitik, herunder styrke grænsepolitiet og toldvæsenet. Forbedre kontakterne over grænserne med nye grænseovergangssteder.

                  —

                  Yderligere afstemme visumpolitikken med EU-lovgivning og -praksis.

            Narkotika

                  —

                  Forbedre samarbejdet mellem forskellige agenturer og det internationale samarbejde og yderligere udvikle de relevante retshåndhævende organers kapacitet til at bekæmpe ulovlig narkotikahandel.

            Politi

                  —

                  Fortsætte omstruktureringen; sikre ansvarlighed; reformere politiuddannelsen; sikre samarbejde mellem retshåndhævelsesorganer.

            Bekæmpelse af organiseret kriminalitet og terrorisme

                  —

                  Udvikle et effektivt system til beskyttelse af vidner, som også omfatter regionale elementer.

                  —

                  Styrke bekæmpelsen af økonomisk og finansiel kriminalitet (herunder pengehvidvask og falskmøntneri), svig og korruption og forbedre den relevante lovgivning.

                  —

                  Lette udstationeringen af forbindelsesofficerer fra EU-medlemsstater i de relevante statsorganer for bekæmpelse af organiseret kriminalitet. Gennemføre Palermo-konventionen og protokollerne dertil om grænseoverskridende organiseret kriminalitet og anvende de relevante internationale standarder for finansiel og økonomisk kriminalitet.

                  —

                  Øge den administrative og retslige kapacitet til implementering af straffeloven i forbindelse med organiseret kriminalitet. Yderligere styrke indenrigsministeriets enhed for bekæmpelse af organiseret kriminalitet og sikre koordinering mellem alle håndhævelsesorganer, inkl. udvikling af en passende kriminalefterforskningskapacitet.

                  —

                  Styrke bekæmpelse af økonomisk og finansiel kriminalitet (også bekæmpelse af forfalskning af betalingsmidler, kontanter og andre) og opgradere den institutionelle og administrative kapacitet til at løse dermed forbundne problemer.

            Beskyttelse af personoplysninger

                  —

                  Sikre, at myndigheden til overvågning af databeskyttelse fungerer gnidningsløst.

                  —

                  Befæste kapaciteten hos statslige myndigheder, særlig retshåndhævelsesinstanserne, til at gennemføre lovgivning om beskyttelse af personoplysninger.

            4.   PROGRAMMERING
      Fællesskabets bistand til Vestbalkanlandene inden for rammerne af stabiliserings- og associeringsprocessen ydes ved hjælp af de eksisterende finansielle instrumenter, særlig Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (Ipa) (2). Montenegro kan derfor få adgang til finansiering fra multilandeprogrammer og horisontale programmer.
      5.   KONDITIONALITET
      Fællesskabets bistand til landene på Vestbalkan er betinget af fremskridt med opfyldelsen af København-kriterierne og fremskridt med virkeliggørelsen af de specifikke prioriteter for dette europæiske partnerskab. Hvis disse betingelser ikke overholdes, har Rådet mulighed for at træffe passende foranstaltninger på grundlag af artikel 21 i forordning (EF) nr. 1085/2006. Fællesskabsbistanden er ligeledes underlagt de betingelser, Rådet har fastlagt i sine konklusioner af 29. april 1997, bl.a. hvad angår modtagernes pligt til at gennemføre demokratiske, økonomiske og institutionelle reformer.
      6.   OVERVÅGNING
      Gennemførelsen af det europæiske partnerskab undersøges ved hjælp af de mekanismer, der er etableret ved stabiliserings- og associeringsprocessen, især Europa-Kommissionens årsberetninger.

         (1)  Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (EUT L 93 af 31.3.2006, s. 12).

         (2)  EUT L 210 af 31.7.2006. s. 82.


title: 2007/543/EF: Rådets afgørelse af 23. juli 2007 om Bulgariens og Rumæniens tiltrædelse af konventionen om oprettelse af en europæisk politienhed (Europol-konventionen)

text:
               1.8.2007

               DA

               Den Europæiske Unions Tidende

               L 200/47

      RÅDETS AFGØRELSE

   af 23. juli 2007
   om Bulgariens og Rumæniens tiltrædelse af konventionen om oprettelse af en europæisk politienhed (Europol-konventionen)
   (2007/543/EF)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til tiltrædelsestraktaten af 2005,
   under henvisning til tiltrædelsesakten af 2005 (i det følgende benævnt »tiltrædelsesakten«), særlig artikel 3, stk. 4,
   under henvisning til henstilling fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Konventionen om oprettelse af en europæisk politienhed (Europol-konventionen) (i det følgende benævnt »Europol-konventionen«) blev undertegnet i Bruxelles den 26. juli 1995 og trådte i kraft den 1. oktober 1998.

               (2)

               Europol-konventionen er blevet suppleret ved to protokoller, som blev undertegnet den 24. juli 1996 og den 19. juni 1997, og som trådte i kraft henholdsvis den 29. december 1998 og den 1. juli 1999 (2).

               (3)

               Europol-konventionen er blevet ændret ved tre andre protokoller, som blev undertegnet den 30. november 2000 (3), den 28. november 2002 (4) og den 27. november 2003 (5). Protokollerne af 30. november 2000 og 28. november 2002 trådte i kraft den 29. marts 2007, og protokollen af 27. november 2003 trådte i kraft den 18. april 2007.

               (4)

               I artikel 3, stk. 3, i tiltrædelsesakten fastsættes det, at Bulgarien og Rumænien tiltræder de konventioner og protokoller, som er indgået mellem medlemsstaterne, og som er opført på listen i bilag I til tiltrædelsesakten, herunder bl.a. Europol-konventionen og protokollerne af 24. juli 1996, 19. juni 1997, 30. november 2000, 28. november 2002 og 27. november 2003. De træder for Bulgariens og Rumæniens vedkommende i kraft på den dato, som fastsættes af Rådet.

               (5)

               I henhold til artikel 3, stk. 4, i tiltrædelsesakten foretager Rådet alle de tilpasninger, som kræves i forbindelse med tiltrædelsen af disse konventioner og protokoller —

         TRUFFET FØLGENDE AFGØRELSE:
   Artikel 1
   Europol-konventionen og protokollerne af 24. juli 1996, 19. juni 1997, 30. november 2000, 28. november 2002 og 27. november 2003 træder for Bulgariens og Rumæniens vedkommende i kraft på den første dag i den første måned, der følger efter datoen for denne afgørelses vedtagelse.
   Artikel 2
   Teksten til Europol-konventionen og protokollerne af 24. juli 1996, 19. juni 1997, 30. november 2000, 28. november 2002 og 27. november 2003 på bulgarsk og rumænsk, som er vedlagt denne afgørelse, er autentisk på samme vilkår som for de øvrige versioner af Europol-konventionen og nævnte protokoller.
   Artikel 3
   Denne afgørelse får virkning fra dagen efter offentliggørelsen i Den Europæiske Unions Tidende.

      Udfærdiget i Bruxelles, den 23. juli 2007.

            På Rådets vegne

         L. AMADO

            Formand

      (1)  Udtalelse af 10. juli 2007 (endnu ikke offentliggjort i EUT).

      (2)  Protokollen af 24. juli 1996 udarbejdet på grundlag af artikel K.3 i traktaten om Den Europæiske Union, om præjudiciel fortolkning ved De Europæiske Fællesskabers Domstol af konventionen om oprettelse af en europæisk politienhed (Europol) (EFT C 299 af 9.10.1996, s. 2) og protokollen af 19. juni 1997 udarbejdet på grundlag af artikel K.3 i traktaten om Den Europæiske Union og artikel 41, stk. 3, i Europol-konventionen, om privilegier og immuniteter for Europol, medlemmerne af Europols organer samt Europols vicedirektører og personale (EFT C 221 af 19.7.1997, s. 2).

      (3)  EFT C 358 af 13.12.2000, s. 2.

      (4)  EFT C 312 af 16.12.2002, s. 2.

      (5)  EUT C 2 af 6.1.2004, s. 3.

      BILAG
      Teksten til Europol-konventionen og protokollerne af 24. juli 1996, 19. juni 1997, 30. november 2000, 28. november 2002 og 27. november 2003 på bulgarsk og rumænsk.


title: Rådets afgørelse af 17. februar 2014 om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse

text:
               22.2.2014

               DA

               Den Europæiske Unions Tidende

               C 51/9

         RÅDETS AFGØRELSE
   af 17. februar 2014
   om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse
   (2014/C 51/03)
   RÅDET FOR DEN EUROPÆISKE UNION HAR —
   under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),
   under henvisning til indstilling indgivet til Rådet af Kommissionen for så vidt angår kategorien arbejdstagerrepræsentanter, og
   ud fra følgende betragtninger:

               (1)

               Rådet har ved afgørelse af 16. juli 2012 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2012 til den 17. september 2015.

               (2)

               En plads som medlem af centrets bestyrelse er ledig for Bulgarien i kategorien arbejdstagerrepræsentanter —

         VEDTAGET DENNE AFGØRELSE:
   Eneste artikel
   Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2015:

                  ARBEJDSTAGERREPRÆSENTANTER:

               BULGARIEN

               Yuliya SIMEONOVA

      Udfærdiget i Bruxelles, den 17. februar 2014.

            På Rådets vegne

         A. TSAFTARIS

            Formand

      (1)  EFT L 39 af 13.2.1975, s. 1.

      (2)  EUT C 228 af 31.7.2012, s. 3.


title: 2013/447/EU: Kommissionens afgørelse af 5. september 2013 om standardkapacitetsudnyttelsesfaktoren i henhold til artikel 18, stk. 2, i afgørelse 2011/278/EU  EØS-relevant tekst

text:
               7.9.2013

               DA

               Den Europæiske Unions Tidende

               L 240/23

         KOMMISSIONENS AFGØRELSE
   af 5. september 2013
   om standardkapacitetsudnyttelsesfaktoren i henhold til artikel 18, stk. 2, i afgørelse 2011/278/EU
   (EØS-relevant tekst)
   (2013/447/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1), særlig artikel 10a, og
   ud fra følgende betragtninger:

               (1)

               Kommissionen skal fastsætte og offentliggøre standardkapacitetsudnyttelsesfaktorer, for at medlemsstaterne i overensstemmelse med artikel 18, stk. 1, og artikel 18, stk. 3, i Kommissionens afgørelse 2011/278/EU (2) kan fastsætte aktivitetsniveauerne for nytilkomne anlæg i henhold til artikel 3, litra h), i direktiv 2003/87/EF.

               (2)

               For at kunne beregne mængden af gratis emissionskvoter, der skal tildeles nytilkomne anlæg, der er berettiget til en sådan tildeling i perioden 2013-2020, er det nødvendigt for medlemsstaterne at fastsætte disse anlægs aktivitetsniveau. I denne sammenhæng er standardkapacitetsudnyttelsesfaktoren nødvendig for at fastsætte det produktrelaterede aktivitetsniveau for produkter, for hvilke der er fastsat et produktbenchmark i bilag I til afgørelse 2011/278/EU. For nytilkomne anlæg med undtagelse af de anlæg, der kommer til som følge af en væsentlig udvidelse, fastsættes aktivitetsniveauet ved at gange produktets indledende installerede produktionskapacitet i overensstemmelse med artikel 17, stk. 4, i afgørelse 2011/278/EU med standardkapacitetsudnyttelsesfaktoren. For anlæg, hvis kapacitet er blevet væsentligt udvidet eller reduceret, skal medlemsstaterne anvende standardkapacitetsudnyttelsesfaktoren for at fastsætte det produktrelaterede aktivitetsniveau for den pågældende delinstallations kapacitetsudvidelse eller kapacitetsindskrænkning.

               (3)

               Standardkapacitetsudnyttelsesfaktoren bør være 80-percentilen af den gennemsnitlige årlige kapacitetsudnyttelse for alle anlæg, der fremstiller det pågældende produkt. Som led i den overordnede indsamling af udgangsdata for etablerede anlæg, der blev gennemført for at fastsætte de nationale gennemførelsesforanstaltninger, indsamlede medlemsstaterne oplysninger om den gennemsnitlige årlige produktion af det pågældende produkt i perioden 2005-2008. Ved at dividere disse produktionstal med den indledende installerede kapacitet som omtalt i artikel 7, stk. 3, i afgørelse 2011/278/EU fastsatte medlemsstaterne på grundlag heraf kapacitetsudnyttelsesfaktorerne for de relevante anlæg på deres område. Medlemsstaterne forelagde disse oplysninger for Kommissionen som led i de nationale gennemførelsesforanstaltninger.

               (4)

               Efter at have modtaget de nationale gennemførelsesforanstaltninger fra medlemsstaterne og under hensyntagen til EØS-EFTA-landenes nationale gennemførelsesforanstaltninger fastsatte Kommissionen 80-percentilen af gennemsnittet af de årlige kapacitetsudnyttelsesfaktorer for anlæg, der fremstiller et produkt, for hvilket der findes et benchmark, idet den tog hensyn til behovet for at sikre neutrale konkurrencevilkår for industrielle aktiviteter, der udføres på anlæg, som drives af en enkelt operatør, og produktion på udliciterede anlæg. Beregningen er baseret på de oplysninger, Kommissionen havde til rådighed pr. 31. december 2012.

               (5)

               Standardkapacitetsudnyttelsesfaktorerne for hvert produkt er anført i bilaget til denne afgørelse. Disse faktorer gælder for årene 2013-2020 —

         VEDTAGET DENNE AFGØRELSE:
   Artikel 1
   Medlemsstaterne anvender de standardkapacitetsudnyttelsesfaktorer, der er anført i bilaget, til at fastsætte det produktrelaterede aktivitetsniveau for de anlæg, der henvises til i artikel 3, litra h), i direktiv 2003/87/EF i overensstemmelse med artikel 18 i afgørelse 2011/278/EU.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 5. september 2013.

            På Kommissionens vegne

         José Manuel BARROSO

            Formand

      (1)  EUT L 275 af 25.10.2003, s. 32.

      (2)  Kommissionens afgørelse 2011/278/EU af 27. april 2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 130 af 17.5.2011, s. 1).

      BILAG

                  Produktbenchmark anført i bilag I til afgørelse 2011/278/EU

                  Standardkapacitetsudnyttelsesfaktor

                  Koks

                  0,960

                  Sintret malm

                  0,886

                  Varmt metal

                  0,894

                  Pre-bake-anoder

                  0,928

                  Aluminium

                  0,964

                  Grå cementklinker

                  0,831

                  Hvide cementklinker

                  0,787

                  Kalk

                  0,813

                  Calcineret dolomit (»dolime«)

                  0,748

                  Sintret calcineret dolomit

                  0,784

                  Floatglas

                  0,946

                  Flasker, krukker og glas af farveløst glas

                  0,883

                  Flasker, krukker og glas af farvet glas

                  0,912

                  Produkter af endeløse glasfibre

                  0,892

                  Mursten (facadesten)

                  0,809

                  Belægningssten

                  0,731

                  Tagsten

                  0,836

                  Spraytørret pulver

                  0,802

                  Gips

                  0,801

                  Tørret sekundært gips

                  0,812

                  Kortfibret kraftpapirmasse

                  0,808

                  Langfibret kraftpapirmasse

                  0,823

                  Sulfitcellulose, termomekanisk træmasse og mekanisk træmasse

                  0,862

                  Genbrugspapirmasse

                  0,887

                  Avispapir

                  0,919

                  Finpapir, ikke coated

                  0,872

                  Finpapir, coated

                  0,883

                  Tissue

                  0,900

                  Dækkarton og fluting

                  0,889

                  Ikke-coated karton

                  0,863

                  Coated karton

                  0,868

                  Salpetersyre

                  0,876

                  Adipinsyre

                  0,849

                  Vinylchloridmonomer (VCM)

                  0,842

                  Phenol/acetone

                  0,870

                  S-PVC

                  0,873

                  E-PVC

                  0,834

                  Soda

                  0,926

                  Raffinaderiprodukter

                  0,902

                  Kulstofstål fra lysbueovne

                  0,798

                  Højtlegeret stål fra lysbueovne

                  0,802

                  Støbejern

                  0,772

                  Mineraluld

                  0,851

                  Gipsplader

                  0,843

                  Carbon black

                  0,865

                  Ammoniak

                  0,888

                  Dampkrakning

                  0,872

                  Aromater

                  0,902

                  Styren

                  0,879

                  Hydrogen

                  0,902

                  Syntesegas

                  0,902

                  Ethylenoxid/ethylenglycoler

                  0,840


title: Rådets afgørelse 2014/872/FUSP af 4. december 2014 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine, og afgørelse 2014/659/FUSP om ændring af afgørelse 2014/512/FUSP

text:
               5.12.2014

               DA

               Den Europæiske Unions Tidende

               L 349/58

         RÅDETS AFGØRELSE 2014/872/FUSP
   af 4. december 2014
   om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine, og afgørelse 2014/659/FUSP om ændring af afgørelse 2014/512/FUSP
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 31. juli 2014 vedtog Rådet afgørelse 2014/512/FUSP (1).

               (2)

               Den 8. september 2014 vedtog Rådet afgørelse 2014/659/FUSP (2) for at indføre yderligere restriktive foranstaltninger.

               (3)

               Rådet finder det nødvendigt at præcisere visse bestemmelser.

               (4)

               Der er behov for yderligere handling fra Unionens side for at gennemføre visse foranstaltninger —

         VEDTAGET DENNE AFGØRELSE:
   Artikel 1
   I afgørelse 2014/512/FUSP foretages følgende ændringer:

               1)

               I artikel 1 foretages følgende ændringer:

                           a)

                           stk. 3 affattes således:
                           »3.   Det er forbudt direkte eller indirekte at etablere eller deltage i arrangementer med henblik på ydelse af nye lån eller kreditter med en løbetid på over 30 dage til juridiske personer, enheder eller organer, som er omhandlet i stk. 1 eller 2, efter den 12. september 2014, bortset fra lån eller kreditter, der har det specifikke og dokumenterede formål at yde finansiering til ikkeforbudt direkte eller indirekte import eller eksport af produkter og ikkefinansielle tjenester mellem Unionen og Rusland eller ethvert andet tredjeland, eller lån, der har et specifikt og dokumenteret formål om at yde nødfinansiering med henblik på at opfylde solvens- og likviditetskriterierne for juridiske personer, der er etableret i Unionen, og hvoraf en enhed, der er opført på listen i bilag I, ejer over 50 %.«

                           b)

                           følgende stykke tilføjes:
                           »4.   Forbuddet i stk. 3 finder ikke anvendelse på hævninger af kreditbeløb eller udbetalinger, der er foretaget i henhold til en kontrakt, der er indgået inden den 12. september 2014, hvis:

                                       a)

                                       alle vilkår og betingelser for sådanne hævninger af kreditbeløb eller udbetalinger:

                                                   i)

                                                   blev fastlagt inden den 12. september 2014, og

                                                   ii)

                                                   ikke er blevet ændret på eller efter denne dato, og

                                       b)

                                       der inden den 12. september 2014 var blevet fastsat et kontraktlig forfaldstidspunkt for den fuldstændige tilbagebetaling af alle midler, der er stillet til rådighed, og for bortfald af alle tilsagn, rettigheder og forpligtelser i henhold til kontrakten.

                                 De vilkår og betingelser for hævninger af kreditbeløb eller udbetalinger, der er omhandlet i nærværende stykke, omfatter bestemmelser vedrørende længden af tilbagebetalingsperioden for hvert kreditbeløb og hver udbetaling, den anvendte rentesats eller renteberegningsmetoden samt det maksimale beløb.«

               2)

               Artikel 2, stk. 4, affattes således:
               »4.   Forbuddet i stk. 1, 2 og 3 berører ikke opfyldelsen af kontrakter, der er indgået inden den 1. august 2014, eller tilknyttede kontrakter, der er nødvendige for opfyldelsen af sådanne kontrakter, og den levering af reservedele og tjenester, der er nødvendig for at opretholde og sikre eksisterende kapaciteter i Unionen.«

               3)

               Artikel 3, stk. 3, affattes således:
               »3.   Forbuddene i stk. 1 og 2 berører ikke opfyldelsen af kontrakter, der er indgået inden den 1. august 2014, eller tilknyttede kontrakter, der er nødvendige for opfyldelsen af sådanne kontrakter.«

               4)

               Artikel 3a, stk. 3, affattes således:
               »3.   Forbuddene i stk. 1 og 2 berører ikke opfyldelsen af kontrakter, der er indgået inden den 12. september 2014, eller tilknyttede kontrakter, der er nødvendige for opfyldelsen af sådanne kontrakter, og levering af bistand, der er nødvendig for at opretholde og sikre eksisterende kapaciteter i EU.«

               5)

               Artikel 4 affattes således:
               »Artikel 4
               1.   Direkte eller indirekte salg, levering, overførsel eller eksport af visse former for udstyr, der egner sig til følgende kategorier af efterforsknings- og produktionsprojekter i Rusland, herunder dets eksklusive økonomiske zone og kontinentalsokkel, foretaget af statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der hører under medlemsstaternes jurisdiktion, kræver forhåndstilladelse fra den eksporterende medlemsstats kompetente myndighed:

                           a)

                           olieefterforskning og -produktion i vand med en dybde på over 150 meter

                           b)

                           olieefterforskning og -produktion i offshoreområdet nord for Polarcirklen

                           c)

                           projekter, der har potentiale til at producere olie fra ressourcer, der befinder sig i skiferformationer, ved hjælp af hydrofraktur; det finder ikke anvendelse på efterforskning og produktion gennem skiferformationer med henblik på at finde eller ekstrahere olie fra reservoirer, der ikke er skiferreservoirer.

                     Unionen træffer de nødvendige foranstaltninger til at fastlægge, hvilke produkter der skal være omfattet af dette stykke.
               2.   Levering af:

                           a)

                           teknisk bistand eller andre tjenester i tilknytning til udstyret som omhandlet i stk. 1

                           b)

                           finansieringsmidler eller finansiel bistand i forbindelse med salg, levering, overførsel eller eksport af udstyret som omhandlet i stk. 1 eller ydelse af teknisk bistand eller uddannelse i tilknytning hertil

                     kræver også forhåndstilladelse fra den eksporterende medlemsstats kompetente myndighed.
               3.   De kompetente myndigheder i medlemsstaterne giver ikke tilladelse til salg, levering, overførsel eller eksport af udstyr eller ydelse af de tjenester, som er omhandlet i stk. 1 og 2, hvis de fastslår, at det pågældende salg eller den pågældende levering, overførsel eller eksport eller ydelsen af den pågældende tjeneste sker med henblik på en af de kategorier af efterforskning og produktion, der er omhandlet i stk. 1.
               4.   Stk. 3 berører ikke opfyldelsen af kontrakter, der er indgået inden den 1. august 2014, eller tilknyttede kontrakter, der er nødvendige for opfyldelsen af sådanne kontrakter.
               5.   En tilladelse kan gives, hvis salget, leveringen, overførslen eller eksporten af produkterne eller leveringen af tjenesterne omhandlet i stk. 1 og 2 er nødvendig for akut forebyggelse eller afbødning af en hændelse, der kan have alvorlig og betydelig indvirkning på menneskers sundhed og sikkerhed eller miljøet. I behørigt begrundede hastende tilfælde kan salget, leveringen, overførslen eller eksporten eller leveringen af tjenesterne omhandlet i stk. 1 og 2 finde sted uden forudgående tilladelse, forudsat at den pågældende eksportør senest fem arbejdsdage efter, at salget, leveringen, overførslen eller eksporten eller leveringen af tjenesterne omhandlet i stk. 1 og 2 har fundet sted, giver detaljerede oplysninger om den relevante begrundelse for, hvorfor salget, leveringen, overførslen eller eksporten eller leveringen af tjenesterne har fundet sted uden forudgående tilladelse.«

               6)

               Artikel 4a, stk. 1, affattes således:
               »1.   Direkte eller indirekte ydelse af tilknyttede tjenester, der er nødvendige for følgende kategorier af efterforsknings- og produktionsprojekter i Rusland, herunder dets eksklusive økonomiske zone og kontinentalsokkel, foretaget af statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der hører under medlemsstaternes jurisdiktion, forbydes:

                           a)

                           olieefterforskning og -produktion i vand med en dybde på over 150 meter

                           b)

                           olieefterforskning og -produktion i offshoreområdet nord for Polarcirklen

                           c)

                           projekter, der har potentiale til at producere olie fra ressourcer, der befinder sig i skiferformationer, ved hjælp af hydrofraktur; det finder ikke anvendelse på efterforskning og produktion gennem skiferformationer med henblik på at finde eller ekstrahere olie fra reservoirer, der ikke er skiferreservoirer.«

         Artikel 2
   Betragtning 5 i afgørelse 2014/659/FUSP affattes således:

                  »5)

                  I denne sammenhæng er det hensigtsmæssigt at udvide forbuddet i forbindelse med visse finansielle instrumenter. Der bør indføres yderligere restriktioner vedrørende adgang til kapitalmarkedet for så vidt angår statsejede russiske finansielle institutioner, visse russiske enheder inden for forsvarssektoren og visse russiske enheder, hvis hovedbeskæftigelse er salg eller transport af olie. Disse forbud berører ikke de finansielle tjenesteydelser, der ikke er omhandlet i artikel 1.«

   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 4. december 2014.

            På Rådets vegne

         S. GOZI

            Formand

      (1)  Rådets afgørelse 2014/512/FUSP af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 229 af 31.7.2014, s. 13).

      (2)  Rådets afgørelse 2014/659/FUSP af 8. september 2014 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 271 af 12.9.2014, s. 54).


title: Den Udenrigs- og Sikkerhedspolitiske Komités afgørelse (FUSP) 2015/969 af 19. juni 2015 om forlængelse af mandatet for missionschefen for Den Europæiske Unions retsstatsmission i Kosovo (EULEX KOSOVO)

text:
               23.6.2015

               DA

               Den Europæiske Unions Tidende

               L 157/44

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/969
   af 19. juni 2015
   om forlængelse af mandatet for missionschefen for Den Europæiske Unions retsstatsmission i Kosovo (1) (EULEX KOSOVO)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO (2), særlig artikel 12, stk. 2, og
   ud fra følgende betragtninger:

               (1)

               I henhold til artikel 12, stk. 2, i fælles aktion 2008/124/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af Den Europæiske Unions retsstatsmission i Kosovo (EULEX KOSOVO), herunder afgørelsen om at udnævne en missionschef.

               (2)

               Den 12. juni 2014 vedtog Rådet afgørelse 2014/349/FUSP (3), der ændrede fælles aktion 2008/124/FUSP og forlængede varigheden af EULEX KOSOVO indtil den 14. juni 2016.

               (3)

               Den 9. oktober 2014 vedtog PSC afgørelse 2014/707/FUSP (EULEX KOSOVO/2/2014) (4), hvorved ambassadør Gabriele MEUCCI blev udnævnt til missionschef for EULEX KOSOVO indtil den 14. juni 2015.

               (4)

               Den 15. juni 2015 foreslog Unionens højtstående repræsentant for udenrigsanliggender og sikkerhedspolitik at forlænge mandatet for ambassadør Gabriele MEUCCI som missionschef for EULEX KOSOVO indtil den 14. juni 2016 —

         VEDTAGET DENNE AFGØRELSE:
   Artikel 1
   Mandatet for ambassadør Gabriele MEUCCI som missionschef for Den Europæiske Unions retsstatsmission i Kosovo (EULEX KOSOVO) forlænges indtil den 14. juni 2016.
   Artikel 2
   Denne afgørelse træder i kraft på dagen for vedtagelsen.
   Den anvendes fra den 15. juni 2015.

      Udfærdiget i Bruxelles, den 19. juni 2015.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  Betegnelsen »Kosovo« er med forbehold af holdningerne til status og er i overensstemmelse med UNSCR 1244(1999) og ICJ's udtalelse om Kosovos uafhængighedserklæring.

      (2)  EUT L 42 af 16.2.2008, s. 92.

      (3)  Rådets afgørelse 2014/349/FUSP af 12. juni 2014 om ændring af fælles aktion 2008/124/FUSP om Den Europæiske Unions retsstatsmission i Kosovo EULEX KOSOVO (EUT L 174 af 13.6.2014, s. 42).

      (4)  Den Udenrigs- og Sikkerhedspolitiske Komités afgørelse 2014/707/FUSP (EULEX KOSOVO/2/2014) af 9. oktober 2014 om udnævnelse af missionschefen for Den Europæiske Unions retsstatsmission i Kosovo, EULEX KOSOVO (EUT L 295 af 11.10.2014, s. 59).


title: 2009/632/EF,Euratom: Europa-Parlamentets afgørelse af 23. april 2009 om decharge for gennemførelsen af budgettet for Forvaltningsorganet for Konkurrenceevne og Innovation for regnskabsåret 2007

text:
               26.9.2009

               DA

               Den Europæiske Unions Tidende

               L 255/30

      EUROPA-PARLAMENTETS AFGØRELSE

   af 23. april 2009
   om decharge for gennemførelsen af budgettet for Forvaltningsorganet for Konkurrenceevne og Innovation for regnskabsåret 2007
   (2009/632/Euratom, EF)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2007 (1),

               —

               der henviser til De Europæiske Fællesskabers endelige årsregnskab for regnskabsåret 2007 — Bind I (SEK(2008) 2359 — C6-0415/2008) (2),

               —

               der henviser til det endelige regnskab for Forvaltningsorganet for Konkurrenceevne og Innovation for regnskabsåret 2007 (3),

               —

               der henviser til Kommissionens årlige beretninger til Europa-Parlamentet og Rådet om opfølgning af dechargeafgørelserne for 2006 (KOM(2008) 629, KOM(2008) 628) og de arbejdsdokumenter fra Kommissionens tjenestegrene, der er vedføjet disse beretninger (SEK(2008) 2579, SEK(2008) 2580),

               —

               der henviser til Kommissionens meddelelse »En sammenfatning af Kommissionens resultater på managementområdet i 2007« (KOM(2008) 338),

               —

               der henviser til Kommissionens årlige beretning til dechargemyndigheden om de interne revisioner, der er foretaget i 2007 (KOM(2008) 499), og det arbejdsdokument fra Kommissionens tjenestegrene, der er vedføjet denne beretning (SEK(2008) 2361),

               —

               der henviser til Kommissionens rapport om medlemsstaternes svar på Revisionsrettens årsberetning 2006 (KOM(2008) 112),

               —

               der henviser til Kommissionens grønbog om et europæisk åbenhedsinitiativ, der blev vedtaget den 3. maj 2006 (KOM(2006) 194),

               —

               der henviser til Revisionsrettens udtalelse nr. 2/2004 om indførelse af »én enkelt revisionsmodel« (og et forslag til en struktur for intern kontrol i Fællesskabet) (4),

               —

               der henviser til Kommissionens meddelelse om en køreplan for indførelse af en integreret struktur for intern kontrol (KOM(2005) 252),

               —

               der henviser til Kommissionens handlingsplan for en integreret struktur for intern kontrol (KOM(2006) 9), Kommissionens meddelelse til Rådet, Europa-Parlamentet og Den Europæiske Revisionsret »Statusrapport om Kommissionens handlingsplan for en integreret struktur for intern kontrol« (KOM(2007) 86) og det arbejdsdokument fra Kommissionens tjenestegrene, der er vedføjet denne rapport (SEK(2007) 311),

               —

               der henviser til den første halvårlige rapport om gennemførelsen af Kommissionens handlingsplan for en integreret struktur for intern kontrol af 19. juli 2006 (SEK(2006) 1009), som blev offentliggjort på baggrund af opfordringen i Parlamentets beslutning, der ledsagede afgørelsen om decharge for regnskabsåret 2004,

               —

               der henviser til Revisionsrettens udtalelse nr. 6/2007 om medlemsstaternes årlige oversigter og nationale erklæringer og de nationale revisionsorganers revision af EU-midler (5),

               —

               der henviser til Kommissionens handlingsplan til styrkelse af Kommissionens tilsynsfunktion ved delt forvaltning af strukturforanstaltninger (KOM(2008) 97),

               —

               der henviser til meddelelsen fra kommissærerne Hübner og Špidla til Kommissionen, som indeholder en foreløbig rapport om gennemførelsen af handlingsplanen til styrkelse af Kommissionens tilsynsfunktion ved delt forvaltning af strukturforanstaltninger (SEK(2008) 2756), og det arbejdsdokument fra Kommissionens tjenestegrene, der er vedføjet denne meddelelse (SEK(2008) 2755),

               —

               der henviser til Kommissionens meddelelse til Europa-Parlamentet, Rådet og Den Europæiske Revisionsret »Statusrapport om Kommissionens handlingsplan for en integreret struktur for intern kontrol« (KOM(2008) 110) og det arbejdsdokument fra Kommissionens tjenestegrene, der er vedføjet denne rapport (SEK(2008) 259),

               —

               der henviser til Revisionsrettens beretning om årsregnskabet for Forvaltningsorganet for Konkurrenceevne og Innovation for regnskabsåret 2007 med organets svar (6),

               —

               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (7),

               —

               der henviser til Kommissionens meddelelse af 16. december 2008»På vej mod en fælles forståelse af begrebet acceptabel fejlrisiko« (KOM(2008) 866) og det arbejdsdokument fra Kommissionens tjenestegrene, der er vedføjet denne meddelelse (SEK(2008) 3054),

               —

               der henviser til Rådets henstilling af 10. februar 2009 om decharge til forvaltningsorganerne for gennemførelsen for gennemførelsen af budgettet for regnskabsåret 2007 (5589/2009 — C6-0056/2009),

               —

               der henviser til EF-traktatens artikel 274, 275 og 276 samt Euratom-traktatens artikel 179 a og 180 b,

               —

               der henviser til EF-traktatens artikel 246 ff., for så vidt angår Revisionsretten,

               —

               der henviser til de internationale revisionsstandarder og de internationale regnskabsstandarder, navnlig dem, der finder anvendelse på den offentlige sektor,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (8), særlig artikel 145, 146 og 147,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (9), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (10), særlig artikel 66, stk. 1 og 2,

               —

               der henviser til Kommissionens afgørelse 2004/20/EF af 23. december 2003 om oprettelse af et forvaltningsorgan benævnt »Forvaltningsorganet for Intelligent Energi« til forvaltning af Fællesskabets energipolitiske indsats i medfør af Rådets forordning (EF) nr. 58/2003 (11),

               —

               der henviser til Kommissionens afgørelse 2007/372/EF af 31. maj 2007 om ændring af afgørelse 2004/20/EF med henblik på omdannelse af Forvaltningsorganet for Intelligent Energi til Forvaltningsorganet for Konkurrenceevne og Innovation (12),

               —

               der henviser til forretningsordenens artikel 70 og bilag V,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A6-0168/2009),

               A.

               der henviser til, at Kommissionen i henhold til EF-traktatens artikel 274 gennemfører budgettet på eget ansvar i overensstemmelse med princippet om forsvarlig økonomisk forvaltning,

               1.

               meddeler direktøren for Forvaltningsorganet for Konkurrenceevne og Innovation decharge for gennemførelsen af forvaltningsorganets budget for regnskabsåret 2007;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2007, Sektion III — Kommissionen og forvaltningsorganerne;

               3.

               pålægger sin formand at sende denne afgørelse og afgørelsen om decharge for gennemførelsen af Den Europæiske Unions almindelige budget for regnskabsåret 2007, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Konkurrenceevne og Innovation, Rådet, Kommissionen, Domstolen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Klaus WELLE

            Generalsekretær

      (1)  EUT L 77 af 16.3.2007.

      (2)  EUT C 287 af 10.11.2008, s. 1.

      (3)  EUT C 278 af 31.10.2008, s. 29.

      (4)  EUT C 107 af 30.4.2004, s. 1.

      (5)  EUT C 216 af 14.9.2007, s. 3.

      (6)  EUT C 311 af 5.12.2008, s. 79.

      (7)  EUT C 287 af 10.11.2008, s. 111.

      (8)  EFT L 248 af 16.9.2002, s. 1.

      (9)  EFT L 11 af 16.1.2003, s. 1.

      (10)  EUT L 297 af 22.9.2004, s. 6.

      (11)  EUT L 5 af 9.1.2004, s. 85.

      (12)  EUT L 140 af 1.6.2007, s. 52.